《送王道士还山》
唐代·李颀

嵩阳道士餐柏实，居处三花对石室。心穷伏火阳精丹，

口诵淮王万毕术。自言神诀不可求，我师闻之玄圃游。

出入彤庭佩金印，承恩赫赫如王侯。双峰树下曾受业，

应传肘后长生法。吾闻仙地多后身，安知不是具茨人。

玉膏清泠瀑泉水，白云溪中日方此。后今不见数十年，

鬓发颜容只如是。先生舍我欲何归，竹杖黄裳登翠微。

当有岩前白蝙蝠，迎君日暮双来飞。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。